CNN: USA forbreder sanksjoner mot Russland for å hevne påstått valginnblanding
USA forbereder både strengere sanksjoner og diplomatiske tiltak, opplyser amerikanske tjenestemenn som er tett på planene til CNN. Tjenestemennene forteller også at flere andre tiltak blir vurdert ved senere anledninger. Det blir opplyst at planene for Russland -hevnen blir presentert allerede på torsdag. Obama-administrasjonen har gått for en tøff Russland-linje, og har tidligere innført sanksjoner mot landet, primært på grunn av de russiske handlingene på Krim-halvøya. Bakgrunn: Beskylder Putin for å blande seg innObama har allerede bestilt en etterretningsrapport om utenlandsk hacking av amerikanske valgsystemer. Den er ventet å være ferdigstilt innen januar 2017, og vil ifølge CNN inneholde etterretningsinformasjon som beviser at Kina blandet seg inn i valgene i 2008 og 2012 med cyberangrep, i tillegg til at Russland blandet seg inn i årets valg. Amerikanske tjenestemenn hevdet tidligere i desember overfor Washington Post at Russland forstyrret valget i USA. De fortalte avisen at en hemmelig vurdering kom til den konklusjonen. Målet med hackingen var å hjelpe Donald Trump til seier, men foreløpig har ikke CIA framlagt noen konkrete bevis for at det skjedde. Obama-administrasjonen har brukt lang tid på ta stilling til hvordan de skulle svare på den angivelige russiske innblandingen. Les også: Her er Putins julebrev til TrumpEtterretningstjenestemennene Washington Post pratet med hevdet at personer knyttet til Moskva overleverte stjålne eposter fra den demokratiske presidentkandidaten Hillary Clinton og partiledelsen til nettstedet Wikileaks, som senere publiserte dem. Staben til Donald Trump gikk hardt ut mot beskyldningene om russisk hacking. – Dette er de samme folkene som påsto at Saddam Hussein hadde masseødeleggelsesvåpen. Valget er over for lengst, i en av de største valgmannsseirene på lenge. Det er på tide å gå videre, sa Trumps overgangsstab etter at anklagene ble omtalt. Beskyldninger om russisk innblanding har lenge haglet i USA. Den republikanske veteranen Lindsay Graham hevdet i midten av desember at han ble hacket av russere. To amerikansk etterretningskilder som angivelig er høyt oppe i systemet fortalte samtidig ABC News at de tror Vladimir Putin var direkte involvert i hacking mot amerikanske mål.
CIA hevder Russland blandet seg inn i det amerikanske presidentvalget. Nå planlegger president Barack Obama hevn.